CELEX: 62005FO0052
Language: et
Date: 2007-09-26 00:00:00
Title: Avaliku Teenistuse Kohtu määrus (esimene koda), 26. september 2007. # Q versus Euroopa Ühenduste Komisjon. # Avalik teenistus - Ametnikud. # Kohtuasi F-52/05.

AVALIKU TEENISTUSE KOHTU MÄÄRUS (esimene koda)
      26. september 2007
      Kohtuasi F-52/05
      Q
      versus
      Euroopa Ühenduste Komisjon 
      Avalik teenistus – Ametnikud – Menetlusküsimused – Juurdepääs toimikule – Erand
      Ese:      EÜ artikli 236 ja EA artikli 152 alusel esitatud hagi, milles Q palub esiteks sisuliselt tühistada komisjoni vaikimisi tehtud
         otsused, millega jäeti rahuldamata personalieeskirjade artikli 24 alusel Q esitatud taotlused abistamiseks ja ajutiste meetmete
         kohaldamiseks seoses tema väidetava psühholoogilise ahistamisega, ning tühistada tema 2003. aasta karjääriarengu aruanne,
         ja teiseks hüvitada kahju. Komisjon palub omalt poolt kustutada haldusjuurdluse toimiku lisades toodud ülekuulamisprotokollides
         sisalduvates teatavates ütlustes väljendatud laused.
      
      Otsus: Jätta komisjoni taotlus rahuldamata. Kohtukulude kandmine otsustatakse edaspidi.
      
      Kokkuvõte
      Menetlus – Menetlust korraldavad meetmed – Institutsiooni poolt ühenduste kohtule edastatud haldusjuurdluse toimik – Toimikule
            juurdepääsu õigus – Institutsiooni taotlus kustutada toimikus teatavates ütlustes sisalduvad laused – Rahuldamata jätmine